Tervetuloa katsomaan Katselkaa Herran tekoja- ohjelmasarjaa.
Sarjassa haluamme kertoa teille Jumalan teoista -
ja herättää itse kunkin ajatukset tälle aaltopituudelle, -
jossa voimme ymmärtää ja käsittää enemmän siitä, -
miten ihmeellistä on elämä, kun saamme antaa sen Jumalalle.
Ihmiset täällä pakenevat moniin paikkoihin ja asioihin.
Toiset pakenevat elämää alkoholiin, toiset harrastuksiin.
Ihmiset juoksevat pakoon todellisuutta, totuutta elämästä.
Moni pakenee yhä syvemmälle syntiin, vaikka tietää, -
että synti on se, minkä tähden he joutuvat pakenemaan.
Saatuaan vapauden synnistä, ei tarvitse enää paeta minnekään.
Vaan saa kokea vapautta kaikkialla.
Miksi ihminen pakenee? Pako alkoi Eedenin paratiisissa, -
kun ihmiset piiloutuivat pensaaseen Jumalalta, koska he pelkäsivät: -
"Miten minun käy?"
Mutta pako meissä on monesti enemmän kätkeytynyttä.
Vihollinen kätkee sen meiltä, ettemme ymmärrä, miksi pakenemme.
Jumalan Sana avaa ymmärtämään, miksi ihminen pakenee kaikkea.
Miksi ihminen pakenee elämää?
Jumalan luoma elämä on kuitenkin kaikkein ihmeellisintä elämää.
Vaikka pakenisit elokuviin tai kirjallisuuteen, -
se voi kuulostaa ihmeelliseltä ja hienolta, muttei ole niin hienoa -
kuin elämäsi, jonka Jumala on sinulle antanut ja tarkoittanut.
Kerran Jumala puhui vaimolleni Niinalle unessa, -
näytti kuin messutapahtuman, jossa nurkassa oli -
luento menossa. Seuraavana päivänä sitten -
huomasimme, että lähikaupungissa oli messut järjestetty.
Menimme sinne ja jännityksellä odotimme, onko jossain joku nurkka, -
jossa on luento. Olimme kävelleet aikamme ja huomasimme, -
että nurkassa on luennoitsija luennoimassa. Oli myös penkkejä.
Mies luennoi englanniksi ihmisille. Koimme tämän johdatuksena.
Menimme sinne.
Niina oli saanut unen etukäteen. Niina jäi odottamaan, -
kunnes luento päättyi ja hakeutui juttelemaan luennoitsijan kanssa, -
joka oli Amerikasta. Niina kertoi hänelle Jeesuksesta.
Luennoitsija oli luennoinut hienoja unelmia tulevaisuudesta, -
mitä voidaan kehittää. Tekniikka kehittyy, -
ja saadaan monenlaista hienoa aikaan.
Siellä oli erilaisia kuvia.
Oli kuva ihmisen päästä, johon oli rakennettu joku tietokone.
Se näytti ehkä monen mielestä mahtavalta.
Hienolta, että saadaan parempaa kehitettyä. Hienompaa elämää.
Ajattelin, ettei ole ihmeellisempää kuin se, minkä Jumala on jo luonut.
Kaikki tuo on vain matkimista Jumalan luomista asioista.
Kaikki tulevaisuuden unelmat, mitä tuossa oli esillä, -
tajusin, ettei nämä ihmiset elä niin kauan, -
kunnes nämä keksinnöt saadaan lopulta valmiiksi.
Se ei tule siis heitä hyödyttämään.
Meillä on jotain iankaikkista. Jotain, joka pysyy ja on kestävää, -
Jumalan luomaa ja tekemää. Meidän on siitä kerrottava.
Kun Niina puhui tästä luennoitsijalle, hän sanoi: "Itse asiassa -
uskon kanssasi samanlailla." Hän ilmaisi uskovansa Jeesukseen.
Mutta hän sanoi: "En koskaan ota Jeesusta estradille."
Hän ei siellä puhunut Jeesuksesta.
Olin pannut samalla merkille, että luennossa oli pieni ongelma.
Siinä tuli esille, että usko voi olla vastustamassa kehitystä.
Helposti käy niin, jos et ota Jeesusta estradille, että otat jotain muuta, -
joka on juuri päinvastaista kuin mitä Jumala haluaisi meidän puhuvan.
Niina sanoi miehelle: "En koskaan jätä ottamatta Jeesusta mukaan estradille."
Jos emme ota Jeesusta mukaan estradille, -
niin saarnaamme aina kuitenkin jotain.
On vaara, että saarnaamme päinvastaista sanomaa.
Näin minulle kävi, kun sain ensimmäisen hengen sanoman, -
joka piti tuoda eräälle miehelle. Mielessäni puntaroin, -
että miten osaisin tai uskaltaisin sanoa, ja en pysynyt suoraan asiassa.
Kävi niin, että huomasin sanovani päinvastoin kuin mitä piti sanoa.
Olen jälkeenpäin katunut sitä. Murehtinut ja harmitellut, -
etten sanonut, mitä piti sanoa. Käänsin sen päinvastaiseksi.
Niin saattoi käydä tässäkin tilanteessa, -
kun Jeesusta ei otettu estradille.
Kun ei tehty niin kuin Herra oli sanonut, -
alkoikin julistaa vahingossa päinvastaista sanomaa.
Sekin, että ihminen pakenee ongelmia ja surua.
Sekin johtaa siihen, että ihminen pakenee lopulta sitä, -
mitä hänen tulisi kohdata, jotta löytäisi pelastuksen.
Jos kohtaat ongelman, surun tai ahdistuksen, -
niin voit ehkä löytää vastauksen. Vastaus löytyykin Jumalalta.
Ei ole tarkoitus paeta, vaan on tarkoitus löytää kaiken kautta, -
löytää Jumala.
Kerran olimme menossa Saarijärvelle toritapahtumaan puhumaan.
Niina näki erikoisen unen.
Se oli minusta puhutteleva, kun kuuntelin Niinan todistusta siellä.
Niina oli nähnyt unen, jossa pakeni jotain koko ajan.
Sanoma oli ehkä jollekin siellä. Voi olla katsoja myös sinulle, joka pakenet.
Niina pakeni unessa poliisia. Ei Niinalla ole syytä paeta poliisia, -
mutta hän oli unessa ihan kuin rikollinen, joka pakeni.
Viimein poliisi sai hänet kiinni. Tuo hetki, kun poliisi sai hänet kiinni,
ei ollutkaan niin pelottava. Vaan itse asiassa selvisi, -
ettei hänen asiansa ollutkaan niin pahat kuin pelkäsi.
Hän sai viimein vapauden täysin tuosta asiasta. Ei tarvinnut paeta.
Ystävä, sinunkaan ei tarvitse paeta Jumalaa, vaan tule Jumalan eteen.
Sinä voit saada vapauden. Tule Jeesuksen ristin juurelle -
kaikkine synteinesi kokemaan vapaus.
Sinun ei enää koskaan tarvitse paeta, -
vaan saat elää elämää ilman pakenemista.
Aamen.
Vertaisin synnin himoa niihin kotijumaliin, -
joita Vanhassa testamentissa kerrotaan olleen muun muassa -
Miikalilla ja Raakelilla. Miikal oli Saulin tytär.
Hänet annettiin Daavidille vaimoksi.
Hänellä oli joku kotijumala, ilmeisesti esine, -
joka oli kotoa tuotu.
Olen ajatellut, että synnin himo saattaa olla kotijumalan kaltainen.
Kotoa tai kasvatuksesta saatu. Tai mukana kannettu asia.
Vaikka pienestä, lapsuudesta lähtien kannettu helmasynti.
Ihminen sitä sitten vaalii.
Raakel yritti piilottaa kotijumalan allensa.
Ihminen saattaa yrittää piilottaa samalla tavalla synnin himoja -
ja sitä synnin riippuvuutta ja kahletta, jota mukanaan kantaa.
Jeesus armahtakoon meitä ja vapauttakoon meidät -
tällaisista himoista. Myöskin, ettei meille tulisi niitä.
Himot ovat selkeästi ohjaamassa meidän valintojamme.
Tai sanon, että sellaisen ihmisen valintoja, -
joka antaa niille sijaa elämässään, eikä ole tehnyt parannusta niistä.
Himo on samalla tavalla epäjumala, että siihen saattaa turvautua -
hädän hetkellä. Ajattelee, että eikö tämäkään asia auta.
Tai tätä tekemällä, tämä on minun viimeinen asia, -
johon voin nojata tai tästä saisin avun.
Sielunvihollisen suunnitelmat, kaikkine epäjumalineen -
ja kotijumalineen ja synnin "nautintoineen", -
synnin tarjoaminen lupauksineen ovat kuin saippuakupla, joka puhkeaa.
Ei ole tarkoitettu, että sieltä apu tulisi.
Ei ole pelastusta missään muussa kuin Jeesuksessa.
Synnin himot ovat johtamassa tuhoon ja iankaikkiseen kadotukseen.
Iankaikkiseen eroon Jumalasta.
Galatalaiskirjeen viidennessä luvussa sanotaan: -
"vaeltakaa Hengessä, niin ette lihan himoa täytä."
Rukoillaan. Jeesus, lähestymme Sinua -
kaikkien meidän ajatustemme, kokemustemme, -
kaiken kanssa, mitä meissä on.
Jeesus, puhdista meidät meidän synneistämme.
Pyydän, että tuot Pyhän Henkesi kautta valoon elämässämme -
sellaiset asiat, joita olemme yrittäneet kätkeä, mahdollisesti muilta, -
mutta mahdollisesti myös itseltämme.
Pyydän Herra, että tässä hetkessä saamme tuoda esiin, -
Sinun eteesi kaikkemme.
Kaikki, mitä olemme olleet tai tällä hetkellä olemme.
Pyydämme Jeesus, että Sinä olet meille tulevaisuus.
Tiedämme, että Sinun kanssasi saamme ihanan, iankaikkisen elämän.
Jeesus, puhdista meidät verelläsi. Sinun veresi on meille ainut turva, -
ainut voima, joka voi meidät vapauttaa kaikista synnin kahleista.
Pyydän Isä, armahda meitä.
Jokainen katsoja ja jokaisen katsojan lähimmäinen, -
joka tällaisia himoja tai riippuvuuksia kantaa mukanaan, -
pyydän Isä, että katkaiset ne paulat. Katkaiset ne siteet, -
Jeesus, veresi voimalla tässä hetkessä.
Jeesus, Sinulla on valta ja voima.
Julistan Jeesuksen nimen valtasuuruutta koteihinne.
Teidän perheisiinne, teidän lähimmäistenne elämään.
Että Jeesus katkaisee ne kahleet, joita siellä on.
Isä, vapauta meidät. Sinä haluat vapauttaa meidät -
totiseen vapauteen synnin kahleista.
Sitä kaipaamme ja sitä kohti haluamme kulkea.
Kiitos Isä, että saamme kerran olla perillä taivaassa, -
missä kaikki houkutukset ovat poissa.
Iankaikkinen vapautus on totista totta.
Kiitos Jeesus, että jo tässä ajassa -
Sinä pystyt nämä voimallasi osoittamaan ja tekemään.
Kiitos Jeesus. Kunnia Sinulle, Herra.
Ystävät, katsellaan Herran tekoja.
Tekstitys: Satu Patovaara